标题：牵招
人物简介
魏右中郎将、雁门太守。年十馀岁，诣同县乐隐受学。后隐为车骑将军何苗长史，招随卒业。值京都乱，苗、隐见害，招等共殡敛隐尸，送丧还归。道遇寇钞，路等皆悉散走。贼欲斫棺取钉，招垂泪请赦。贼义之，乃释而去。由此显名。冀州牧袁绍辟为督军从事，兼领乌丸突骑。  牵招绍舍人犯令，招先斩乃白，绍奇其意而不见罪也。绍卒，又事绍子尚。建安九年，太祖围邺。尚遣招至上党，督致军粮。未还，尚破走，到中山。后招劝高干迎尚，并力观变。干既不能，而阴欲害招。招闻之，间行而去，道隔不得追尚，遂东诣太祖。太祖领冀州，辟为从事。太祖将讨袁谭，而柳城乌丸欲出骑助谭。太祖以招尝领乌丸，遣诣柳城。到，值峭王严，以五千骑当遣诣谭。太祖灭谭於南皮，署招军谋掾，从讨乌丸。至柳城，拜护乌丸校尉。还邺，辽东送袁尚首，县在马市，招睹之悲感，设祭头下。太祖义之，举为茂才。从平汉中，太祖还，留招为中护军。事罢，还邺，拜平虏校尉，将兵督青、徐州郡诸军事，击东莱贼，斩其渠率，东土宁静。文帝践阼，拜招使持节护鲜卑校尉，屯昌平，招广布恩信，招诱降附。大军欲征吴，召招还，至，值军罢，拜右中郎将，出为雁门太守。招平鲜卑叛，凿原开渠。明帝即位，赐爵关内侯。太和二年，护乌丸校尉田豫为轲比能所围，移招求救。招整勒兵马救豫。后招与刺史毕轨议守新兴、雁门二牙门。未及施行，会病卒，子嘉嗣[1]。
历史年表
十余岁同乐隐求学。中平年间，乐隐为车骑将军何苗长史，牵招仍跟随直到学成毕业。
中平六年，公元189年。京都乱，何苗、乐隐被害，牵招与乐隐门生史路等人，冒着危险收敛乐隐尸体，载其还乡。道遇山贼，史路等皆四散逃走，牵招垂泪恳求，山贼觉得他是个有义之人，放他离去，由此牵招声名鹊起。
冀州牧袁绍辟为从事，兼领乌丸突骑。后袁绍近臣犯法，牵招先斩后奏，袁绍甚奇而没加罪于他。
建安九年，公元204年。曹操围邺，袁尚使其至上党，督办军粮。未还，袁尚败走中山。时袁绍外甥高干为并州刺史，牵招劝其依山河之险，兵精粮足，收留袁尚，合力据曹。高干非但不用其计，反欲加害。牵招闻讯，偷偷潜去，因与袁尚走散，遂投靠曹操，辟为从事。
建安十年，公元205年。曹操征袁谭，柳城乌丸欲出兵助之，遣牵招诣柳城。时峭王正集结军队，以五千骑助袁谭。又，辽东太守公孙康自称平州牧，遣使臣韩忠赍印绶于峭王。峭王大宴众人，韩忠亦在坐。峭王问牵招：“昔日袁公受天子之命，封我为单于；现在曹公又封我为真单于；辽东公孙康亦持印绶而来，我应当接受谁呢？”韩忠亦发难：“我主佣兵百万，又有扶馀、濊貊为我所用，当今形势，强者为王，曹操算的了什么呢！”牵招临危不乱，呵斥韩忠：“曹公明哲，辅佐天子，伐叛柔服，天下安宁，你君臣愚妄奸诈，今恃险远，违背王命，今当正法，何敢轻慢诋毁大人！”说着，便将韩忠按到在地，拔刀欲斩，峭王惊恐，赶忙光着脚拦住牵招，劝其息怒，左右皆失色。乃还坐席，为峭王等分析形势。众皆下席拜跪。后曹操灭袁谭于南皮，牵招为军谋缘，从讨乌丸。至柳城，拜乌丸校尉。
建安十二年，公元207年。辽东送袁尚首级，悬在马市，牵招见之甚是伤感，设祭头下。曹操见他是个讲义气的人，举为茂才。
建安二十年，公元215年。从平汉中，曹操还留牵招为中护军。事罢，还邺，拜平虏校尉，将兵督青、徐州郡诸军士，击东莱贼，斩其渠帅，东土平静。
黄初元年，公元220年。文帝践祚，拜牵招持节护鲜卑校尉，屯昌平。是时，边疆百姓流亡之山泽，并有数千流叛到鲜卑。牵招到任后，广布恩信，招诱降附。建义中郎将公孙集等，率领自己的部下，重投朝廷效命。又招来鲜卑素利、弥加等十余万来投靠，皆收纳至塞内。
黄初六年，公元225年。大军欲征吴，召牵招还。牵招赶到时，军马已退。拜右中郎将，出为雁门太守。该郡居边疆，虽有哨兵巡视，然盗贼扔不绝。牵招交给当地百姓作战阵法，又上表恢复乌丸五百余家租调，使备鞍马，于远处侦查。自此，虏每每来犯，皆被击退，逐渐绝迹。牵招又离间少数民族众部落，使得他们互相猜疑。后鲜卑步度根、泄归泥与轲比能矛盾愈深，将部落三万至边塞内附。赦令还击轲比能，杀其弟苴罗侯，及叛乌丸归义候王同、王寄等。牵招抓准时机，亲率泄归泥等讨轲比能于云中郡，大破之。并通河西鲜卑附头十万余家，修补上馆城，置士卒镇内外，夷虏大小，莫不归心，即便亲戚叛亡，皆不敢藏匿。牵招还选拔才识，兴隆地方教育，凿原开渠，注水入城，使广武地区百姓不再为水源长途跋涉。  三国智原画-牵招
黄初七年，公元226年。魏明帝曹叡即位。赐爵关内侯。
太和二年，公元228年。护乌丸校尉田豫出塞，被轲比能围于马邑城，向牵招求救，牵招即整兵马，违反法度，前往救援。散布消息，称西上直取轲比能老巢，后东行与田豫合歼余贼。田豫军闻讯，士气大增，而轲比能全军慌乱，军至平成，便皆溃走。后轲比能复来，至平州塞北。牵招潜行征讨，大败其军。
牵招以为，诸葛亮数犯中原，而轲比能猾狡，应提防双方联合。时众人以为两者相距甚远，不必忧虑。其后，诸葛亮又出祁山，果然与轲比能串通，兵屯石城，遥相呼应。魏明帝使牵招适时讨之。诸葛亮退，轲比能亦还漠南。牵招以为胡虏迁徙无常，劳师远追则恐速不相及；潜兵奇袭则地势险要，物资补给难以密办。不若固守新兴、雁门，出屯陉北，外以镇抚，内令屯田，储蓄物资，养肥军马，然后合并伺机征讨必定全克。昔计谋未施行，牵招以故。
历史评价
陈寿：①牵招威风远振，治边之称，次于田豫，百姓追思之。
②牵招秉义壮烈，威绩显著，而终于郡守，未尽其用也。
王歆：招之御边，仿佛田豫，进退合度，亦明将也。传载招扶还乐隐柩，“道遇寇钞”，“贼欲斫棺取钉”，未知是钉金裹者耶？未知贼所见也小耶？一笑。乌丸大人轲比能，料必不姓轲也，而传多以“比能”称之，中国之不识夷狄，并鄙夷狄，迄如之也，一叹。牵招与田豫、郭淮等并传，传末云：“豫位止小州，招终于郡守，未尽其用也”，然安知善小州而能治大州，良郡守而能兼刺史？豫、招能终节青史，亦何憾焉。看“捉忠头顿筑”一节，其班超之类欤？
【晋碑】晋孙楚雁门太守牵府君碑曰：君体德允直，才量高杰，明鉴达於世变，弘毅足以致远，聿振鸿翼於衮尘之表，卓尔先觉於拟议之前，迁雁门太守，教民耕战，听断以情，信赏必罚，下服其命，是以夷狄窘迫，罔知所安，譬秋枯之陨晨风，激雹之不及掩耳目也，伐叛柔服，威震沙漠，遗种远迹，万里无烟，烈烈君侯，文武允崇，少兼七德，翰飞抚戎，名扬河朔，威震汉中，临危运奇，在难匪从，回旌束麾，抚司徐青，截彼隆贼，海岱以平，剖符千里，为国扞城。【艺文类聚。五十】
【晋《孙楚牵招碑》】君与刘备少长河朔，英雄同契，为刎颈之交。因恐为时所忌，每自酌损，在乎季孟之间。【初学记。18】
《三国志·牵招传》
牵招字子经，安平观津人也。年十余岁，诣同县乐隐受学。后隐为车骑将军何苗长史，招随卒业。值京都乱，苗、隐见害，招俱与隐门生史路等触蹈锋刃，共殡敛隐尸，送丧还归。道遇寇钞，路等皆悉散走。贼欲斫棺取钉，招垂泪请赦。贼义之，乃释而去。由此显名。
冀州牧袁绍辟为督军从事，兼领乌丸突骑。绍舍人犯令，招先斩乃白，绍奇其意而不见罪也。绍卒，又事绍子尚。建安九年，太祖围邺。尚遣招至上党，督致军粮。未还，尚破走，到中山。时尚外兄高干为并州刺史，招以并州左有恒山之险，右有大河之固，带甲五万，北阻强胡，劝干迎尚，并力观变。干既不能，而阴欲害招。招闻之，间行而去，道隔不得追尚，遂东诣太祖。太祖领冀州，辟为从事。
太祖将讨袁谭，而柳城乌丸欲出骑助谭。太祖以招尝领乌丸，遣诣柳城。到，值峭王严，以五千骑当遣诣谭。又辽东太守公孙康自称平州牧，遣使韩忠赍单于印绶往假峭王。峭王大会群长，忠亦在坐。峭王问招：“昔袁公言受天子之命，假我为单于；今曹公复言当更白天子，假我真单于；辽东复持印绶来。如此，谁当为正？”招答曰：“昔袁公承制，得有所拜假；中间违错，天子命曹公代之，言当白天子，更假真单于，是也。辽东下郡，何得擅称拜假也？”忠曰：“我辽东在沧海之东，拥兵百万，又有扶余、濊貊之用；当今之势，强者为右，曹操独何得为是也？”招呵忠曰：“曹公允恭明哲，翼戴天子，伐叛柔服，宁静四海，汝君臣顽嚣，今恃险远，背违王命，欲擅拜假，侮弄神器，方当屠戮，何敢慢易咎毁大人？”便捉忠头顿筑，拔刀欲斩之。峭王惊怖，徒跣抱招，以救请忠，左右失色。招乃还坐，为峭王等说成败之效，祸福所归，皆下席跪伏，敬受敕教，便辞辽东之使，罢所严骑。
太祖灭谭于南皮，署招军谋掾，从讨乌丸。至柳城，拜护乌丸校尉。还邺，辽东送袁尚首，县在马市，招睹之悲感，设祭头下。太祖义之，举为茂才。从平汉中，太祖还，留招为中护军。事罢，还邺，拜平虏校尉，将兵督青、徐州郡诸军事，击东莱贼，斩其渠率，东土宁静。
文帝践阼，拜招使持节护鲜卑校尉，屯昌平。是时，边民流散山泽，又亡叛在鲜卑中者，处有千数。招广布恩信，招诱降附。建义中郎将公孙集等，率将部曲，咸各归命；使还本郡。又怀来鲜卑素利、弥加等十余万落，皆令款塞。
大军欲征吴，召招还，至，值军罢，拜右中郎将，出为雁门太守。郡在边陲，虽有候望之备，而寇钞不断。招既教民战陈，又表复乌丸五百余家租调，使备鞍马，远遣侦候。虏每犯塞，勒兵逆击，来辄摧破，于是吏民胆气日锐，荒野无虞。又构间离散，使虏更相猜疑。鲜卑大人步度根、泄归泥等与轲比能为隙，将部落三万余家诣郡附塞。敕令还击比能，杀比能弟苴罗侯，及叛乌丸归义侯王同、王寄等，大结怨雠。是以招自出，率将归泥等讨比能于云中故郡，大破之。招通河西鲜卑附头等十余万家，缮治陉北故上馆城，置屯戍以镇内外，夷虏大小，莫不归心，诸叛亡虽亲戚不敢藏匿，咸悉收送。于是野居晏闭，寇贼静息。招乃简选有才识者，诣太学受业，还相授教，数年中庠序大兴。郡所治广武，井水咸苦，民皆担辇远汲流水，往返七里。招准望地势，因山陵之宜，凿原开渠，注水城内，民赖其益。
明帝即位，赐爵关内侯。太和二年，护乌丸校尉田豫出塞，为轲比能所围于故马邑城，移招求救。招即整勒兵马，欲赴救豫。并州以常宪禁招，招以为节将见围，不可拘于吏议，自表辄行。又并驰布羽檄，称陈形势，云当西北掩取虏家，然后东行，会诛虏身。檄到，豫军踊跃。又遗一通于虏蹊要，虏即恐怖，种类离散。军到故平城，便皆溃走。比能复大合骑来，到故平州塞北。招潜行扑讨，大斩首级。招以蜀虏诸葛亮数出，而比能狡猾，能相交通，表为防备，议者以为县远，未之信也。会亮时在祁山，果遣使连结比能。比能至故北地石城，与相首尾。帝乃诏招，使从便宜讨之。时比能已还漠南，招与刺史毕轨议曰：“胡虏迁徙无常。若劳师远追，则迟速不相及。若欲潜袭，则山溪艰险，资粮转运，难以密办。可使守新兴、雁门二牙门，出屯陉北，外以镇抚，内令兵田，储畜资粮，秋冬马肥，州郡兵合，乘衅征讨，计必全克。未及施行，会病卒。招在郡十二年，威风远振。其治边之称，次于田豫，百姓追思之。而渔阳傅容在雁门有名绩，继招后，在辽东又有事功云。
招子嘉嗣。次子弘，亦猛毅有招风，以陇西太守随邓艾伐蜀有功，咸熙中为振威护军。嘉与晋司徒李胤同母，早卒。【按《晋书》：弘后为扬州、凉州刺史，以果烈死事于边。嘉子秀，字成叔。荀绰《冀州记》曰：秀有隽才，性豪侠有气，弱冠得美名。于太康中为卫瓘、崔洪、石崇等所提携，以新安令博士为司空从事中郎。与帝舅黄门侍郎王恺素相轻侮。恺讽司隶荀恺，令都官诬奏秀夜在道中载高平国守士田兴妻。秀即表诉被诬陷之由，论恺秽行，文辞尤厉。于时朝臣虽多证明，秀名誉由是而损。后张华请为长史，稍迁至尚书。河间王以秀为平北将军，假节，在冯翊遇害。世人玩其辞赋，惜其材干。】[2]